Document ID: 32005D0727

32005D0727
L 273/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ 2005/727/ПВР НА СЪВЕТА
от 12 октомври 2005 година
за определяне на дата за прилагане на някои разпоредби на Решение 2005/211/ПВР за въвеждане на нови функции в Шенгенската информационна система, включително с оглед борбата срещу тероризма
СЪВЕТЪТ НА ЕВРОПЕЙСКИЯ СЪЮЗ,
като взе предвид Решение 2005/211/ПВР на Съвета от 24 февруари 2005 г. за въвеждане на нови функции в Шенгенската информационна система, включително с оглед борбата срещу тероризма (1), и по-специално член 2, параграф 4 от него,
като има предвид, че:
(1)
Решение 2005/211/ПВР определя, че разпоредбите на член 1 от посоченото решение се прилагат от дата, определена от Съвета, веднага, когато бъдат изпълнени необходимите предварителни условия, както и че Съветът може да реши да определи различни дати за прилагането на различните разпоредби. Тези предварителни условия са изпълнени по отношение на член 1, параграф 10 от Решение 2005/211/ПВР.
(2)
Подходящо е член 1, параграф 6 от Регламент (ЕО) № 871/2004 на Съвета от 29 април 2004 г. за въвеждане на някои нови функции за Шенгенската информационна система, включително с оглед борбата срещу тероризма (2), който е идентичен с член 1, параграф 10 от Решение 2005/211/ПВР, да се прилага от същата дата.
(3)
Отделно решение на Съвета предвижда влизането в сила на член 1, параграф 6 от Регламент (ЕО) № 871/2004.
(4)
По отношение на Швейцария настоящото решение представлява развитие на разпоредбите на достиженията на правото на ЕС от Шенген по смисъла на Споразумението между Европейския съюз, Европейската общност и Конфедерация Швейцария за асоцииране на Конфедерация Швейцария при приемането, прилагането и развитието на достиженията на правото от Шенген (3), което попада в областта, посочена в член 1, буква ж) от Решение 1999/437/ЕО (4) във връзка с член 4, параграф 1 от Решения 2004/849/ЕО (5) и 2004/860/ЕО на Съвета (6) относно подписване от името на Европейския съюз, относно подписване от името на Европейската общност и относно предварителното прилагане на определени разпоредби на посоченото споразумение,
РЕШИ:
Член 1
Член 1, параграф 10 от Решение 2005/211/ПВР се прилага от 1 януари 2006 г.
Член 2
Настоящото решение влиза в сила от датата на приемането му. То се публикува в Официален вестник на Европейския съюз.
Съставено в Люксембург на 12 октомври 2005 година.

Labels: 10
18
11